L 287/36 Jurnalul Oficial al Uniunii Europene 4.11.2011 DECIZII DECIZIA DE PUNERE ÎN APLICARE A COMISIEI din 3 noiembrie 2011 referitoare la acordarea unei derogări solicitate de Italia în privința regiunilor Emilia Romagna, Lombardia, Piemont și Veneto în temeiul Directivei 91/676/CEE a Consiliului privind protecția apelor împotriva poluării cu nitrați proveniți din surse agricole [notificată cu numărul C(2011) 7770] (Numai textul în limba italiană este autentic) (2011/721/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole (!), în special anexa III punctul 2 al treilea paragraf, întrucât: În cazul în care cantitatea de îngrăşăminte de origine animală pe care un stat membru intenționează să o împrăștie anual pe hectar diferă de cantitățile prevăzute la punctul 2 al doilea paragraf prima teză din anexa III la Directiva 91/676/CEE și la litera (a) a aceluiași paragraf, cantitatea respectivă trebuie stabilită astfel încât să nu se compromită îndeplinirea obiectivelor specificate la articolul 1 din directiva menționată şi trebuie justificată pe baza unor criterii obiective, precum perioadele lungi de vegetație şi culturile cu o absorbție ridicată de azot. Italia a înaintat Comisiei o cerere de derogare în temeiul punctului 2 al treilea paragraf din anexa III la Directiva 91/676/CEE, în privința regiunilor Emilia Romagna, Lombardia, Piemont şi Veneto. Derogarea solicitată priveşte intenţia Italiei de a permite împrăștierea în regiunile Emilia Romagna, Lombardia, Piemont şi Veneto a unei cantități anuale de până la 250 kg de azot pe hectar din îngrășăminte de origine animală provenind de la bovine și dejecții porcine tratate în exploatații cu o proporție de cel puțin 70% de culturi cu necesar ridicat de azot și perioadă lungă de vegetație. Se estimează că derogarea privește în mod potențial aproximativ 10 313 exploatații de bovine și () JO L 375, 31.12.1991, p. 1. 1241 de exploatații de porcine din regiunile Emilia Romagna, Lombardia, Piemont şi Veneto, reprezentând 15,9% şi 9,7% din numărul total de exploatații de bovine, respectiv de porcine din aceste regiuni, 10,7 % din suprafața agricolă utilizată, 29,1 % din totalul animalelor de lapte şi 49,3 % din totalul porcinelor din aceste regiuni. În plus, exploatațiile cultivate pot la rândul lor solicita această derogare. Legislația de punere în aplicare a Directivei 91/676/CEE și de stabilire a programelor de acţiune din regiunile Emilia Romagna (Decizia nr. 1273/2011 din 5.9.2011), Lombardia (Decizia nr. IX/2208 din 14.9.2011), Piemont (Decizia nr. 18-2612 din 19.9.2011) și Veneto (Decizia nr. 1150 din 26.7.2011) s-a adoptat şi se aplică conco- mitent cu prezenta decizie pentru perioada 2012-2015. Zonele vulnerabile desemnate cărora li se aplică programele de acțiuni acoperă aproximativ 63 % din suprafața agricolă utilizată (SAU) a regiunii Emilia Romagna, 82% din SAU a regiunii Lombardia, 38 % din SAU a regiunii Piemont și 87 % din SAU a regiunii Veneto. Datele privind calitatea apei prezentate arată că, în cazul apei subterane din regiunile Emilia Romagna, Lombardia, Piemont şi Veneto, 89 % din corpurile de apă subterană au concentrații medii de nitrați mai mici de 50 mg/l, iar 63% au concentrații medii de nitrați mai mici de 25 mgjl. În cazul apelor de suprafață, mai mult de 98% din punctele de monitorizare au concentrații medii de nitrați mai mici de 25 mg/l și niciun punct nu are concentrații mai mari de 50 mg/l. Regiunile Emilia Romagna, Lombardia, Piemont și Veneto sunt responsabile pentru mai mult de 70 % din șeptelul din Italia, și anume 67,1 % din bovinele de lapte, 60,6 % din celelalte bovine, 81% din porcine şi 79,4% din păsările de curte. În perioada 1982-2007, numărul şeptelului a prezentat o tendință descrescătoare (în medie 20 % pentru cele patru regiuni).